Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19), člana 53 stav 1 tačka 2 Statuta opštine Tuzi ("Službeni list CG - opštinski propisi", broj 24/19), Skupština opštine Tuzi, na sjednici održanoj dana 31.01.2020. godine, donijela je

**ODLUKU**

**o naknadi za rad stalnih i povremenih radnih tijela Skupštine opštine Tuzi**

**obrazovanih posebnim odlukama**

**Član 1**

Ovom odlukom utvrđuju se uslovi i visina naknade za rad članova stalnih (savjeta) i povremenih (komisija ) radnih tijela Skupštine opštine Tuzi.

**Član 2**

Svi izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**Član 3**

Članovi savjeta i komisija koje bira ili imenuje Skupština opštine Tuzi iz člana 1 ove odluke imaju pravo na naknadu za učestvovanje u radu sjednice radnog tijela.

**Član 4**

Naknada za svaki dan učestvovanja u radu sjednice članovima savjeta i komisija utvrđuje se u visini jedne dnevnice za službeno putovanje u zemlji, a za predsjednika u visini jedne ipo dnevnice za službeno putovanje u zemlji.

**Član 5**

Sredstva za isplatu naknade za rad članova radnih tijela Skupštine opštine Tuzi iz člana 1 ove Odluke koje bira ili imenuje Skupština opštine Tuzi po ovoj odluci obezbeđuju se u Budžetu opštine Tuzi.

Isplatu naknade vrši organ lokalne uprave nadležan za poslove finansija, a na osnovu naloga Sekretara Skupštine opštine Tuzi

Član 6

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: 02-030/20-1089

Tuzi, 31.01.2020. godine

SKUPŠTINA OPŠTINE TUZI

PREDSJEDNIK,

Fadil Kajoshaj